
Snoviđenje 


“što Gi ge zGićo kad Bi ge, na razvojnu putu, duG6oQo unutarnjem 
Giču snićo i gle, Goje i greće, već s početka potpunoma 
samoostvarićo, a potom se uznogito uzvigićo i samonadišlo, 
isQusivši vrhunski osjećaj stvaraćačka nadafnuća, duGoka 
sklada i smiraja, ljuGavi, cjelovitosti, povezanosti s cijećim 
univerzumom i, u Qonačnici, doživjevši progvjetljenje, duG6oRo 
razumjelo i spoznalo gve postojeće, gve što jest .., 


... hoće li biće na materijalnoj razini imati, ostati, ili će, uzmogne li, nadišavši je, uznosito se 
uzdignuvši na razinu biti, postati, ili će, pak štono, u najuzvišenijemu spoju, prodrijevši s onu 
stranu tvari, svom svojom spoznajnom puninom, u konačnici, osloboditi skrivenoga i 
zapretenog istinskoga sebe, i potpunoma se ostvariti u svim svojim doživljajnim, 
stvaralačkim, stajališnim i situacijskim vrednotama - znade, ili možda ne, samo ono ... 


... pritom je sve ono izvanjsko, pa i uradak ovaj tek, ili samo, snatreće izričajni prikaz 
putokaza na stazama, puteljcima i putovima, stranputicama čak, kojima bitćk, što u ličnosti 
prebiva i od nje se nerijetko skriva, putuje putom vrednota popločenim mnoštvom 
predodžbi izvrsnosti, iza kojih se nerijetko i sjenka krije, pa u kušnji, nudeći se za života biću, 
u njemu zaživjeti hoće, dočim vrednote, smjelo, ili tek smjerno, nije važno, ka glavnomu 
putu, samospoznaji, kroče ... 


. no kazivanje ovo, o samospoznaji, što u našemu biću poput klice niče, doimat će se, 
nekima, poput snoviđenja, zanesenjačke priče, ali ipak, o biću i vrednotama bajoslovnim, 
što u njemu žive, istina je to sušta pa neka mu putokazom nekovrsnim bude, poput svjetlila 
u nutrini njegovoj, da se ostvari, onoliko koliko mu to sam život dopušta, a kadro je ono, i 
još mnogo, mnogo toga više, ostvariti sve, što mu, za u buduće, olovkom neminovnosti, 
sama životna neumitnost piše, pa će sve to i biti jer, uz spremno oko, pažljivo uho i 
nadahnuti um, znat će, ono, tu mudrost prihvatiti pa svijet zadužiti onoliko koliko i on 
zadužuje njega ... 

...ali čovjek, kao bića u neprestanu nastajanju, otkrivanju, osvješćivanju, rijetko kada doseže 
ukupnost izvrsnosti vrednota koje ga prožimaju, i u njemu žive, jer je često primamljen 
slatkorječivim, ali prijetvornim, obećanjima njihovih sjenka, koje zastiru osvjetlane odlike 
vrednota što su, zapravo, u ukupnosti, ukratko, prispodobe potpuna, cjelovita, 
samoostvarenja, sve punine života i kreposti življenja, što god to u konačnici značilo, kojemu 
svako biće smjera, pa u sebi kuša razviti odličnost obilježja vlastitosti što, kao bit&k, u jezgri 
nutrine žive, a koja su njegovo životvorno izvorište i njegovo odredište, ma sadržaj su svega 
što je ono bilo, što jest, što će biti i, kao takvo, otputiti se u zaborav ili sjećanje, nije važno, 
vječnosti ... 

... i, kako to već biva, sav doživljajni ustroj bića, uhvaćen u mrežu trenutka, razapet u 
titrajima suprotnosti, katkad ili često, nije važno, iskrivljuje mu istinsku predodžbu 
izvrsnosti, vrednota ovih, u i o sebi, s brojnim pogrešnim usporedbama, htijenjima, željama, 
očekivanjima i dvojbama, pa koliko samo sebi blisko nije, toliko je u sjeni, toliko je u njemu 
tamnoga, nerasvijetljenoga, a koliko sebi daleko nije, toliko je u zanosu, nesputano, bez 
namjernosti, povezano sa svime i svima, raduje se životu, život njemu, život životu, toliko je 
ostvarujuće i, ostvareno, vazda novo, dobrohotno, na sve dobro poticajno, zaigrano, 

nesređenostima nesputano, neograničeno i neograničujuće, ispunjeno toplinom, jasnoćom, 
svekolikim inim dobrom vrednota ovih ... 


... no sve dok je, biće, u prostoru i vremenu razdijeljeno, otuđeno od sebe sama, u svim 
iskustvima, ove vrednote doživljava poput nečega, u sebi, ili duboko skrivenoga, ili 
nedohvatna visoko ponad sebe, od kuda, na nj, isijavaju svoja jedinstvena i nenadomjestiva 
počela vrsnosti svekolike, a razdijeljenost njegova kazuje mu, pritom, koliko je zapravo, 
samomu sebi strano, al' ne samo sebi, već svemu drugomu i drugima svima, a sebi toliko da 
u velebnim zrakama počela izvrsnosti, vrednota ovih, ne dopuštajući da ga ozare, ne 
prepoznaje više ništa svoje, vlastitost svoju, pa ga to sve više, i više, tišti, cjeloživotno 
proganja čak, i sve su mu predodžbe, začudnih vrednota u sebi, a opet samoga sebe, tek 
puki nadomjesci koji, poput koprene, zastiru pravo i istinski suštinsko osvjetlano lice, 
vrednota, koje značenja nemaju, uloge i svrhe, jer one naprosto jesu, a ta nemoć bivanja 
onog što jest rađa tjeskobu, potrebu za prikrivanjem, potiskivanjem, nijekanjem, 
uspoređivanjem, oponašanjem identiteta što, neprestano, ovako ili onako, nije važno, 
iskazujući svu privremenost, razotkriva da još uvijek, biće, ne zna tko je, i što jest, pa je 
primorano na neprestano traganje i, sve dok mu, vrednote, odrazom samosvojne izvrsnosti 
ne postanu, one su vazda pitanjem i izazovom, i sve dok se u njima ne pronađe, i prepozna, 
osvijesti ih, i u konačnici zaživi, one ga dosljedno poriču i poništavaju ... 

... pa u svemu tomu, tražeći se, biće nalazi, prepoznaje, odabire, odlučuje, ali ni u čemu, 
osrednjemu, ravnoteže nema pa u potrazi za svojom biti ono, tako, ili teži ostvarenju 
vrednota dičnih, koje sve osvjetljuju ili, pak, smjera nekomu ili nečemu drugomu što sjenku 
stvara, pa suton nudi, tminu čak, u kojoj sve nestaje bez traga, pa ne razaznaje, još uvijek, 
biće, da vrednote potvrda su koja umiruje, samo ako im je neizmjerno blisko i izvrsnost 
njihovu prigrli, a izazov, pak, ako mu je ta izvrsnost, beskonačno daleka, a ako i jest 
možebitno jedno s njome ali, zapravo, za nju niti ne zna, i ne može, tada, nadvladati 
zdvojnost, koja ga tišti i spokoja mu ne daje, pa koliko je biće manje svjesno svoje 
neodređenosti, svoje nepripadnosti, svoje neosobnosti, svojega iskustva duhovnosti, toliko 
će više tragati za i, živjeti nadomjeske svoje istinske naravi, što uloge su puke, pogrešna 
uvjerenja, neostvariva očekivanja, prijeporna poistovjećivanja, prolazna ili isprazna 
vezivanja i pripadanja, i svi ini oblici bivstvovanja koji ga vazda, i iznova, primoravaju, tlače, 
ne dajući mu da se razvija svojim prirodnim tijekom ... 

... ali onaj tko istinski traga, za nadahnućem, neće se zaustaviti niti na jednomu životnu 
obliku, nekmoli na sjenci, kao svojem domu, jer njegov je dom put, a put mu je ujedno 
utočište, i sljubi li se, posve, s putom, ne tišti ga sjeta, domotužje, a na putu vrednota sve je 
više svjetlosti, u kojoj biće razaznaje, sve bolje i jasnije, stvarne, a ne zamišljene odnose 
među drugim bićima, stvarima, stanjima, okolnostima, pojavama, i zato je put vrednota 
putovanje putom prepoznavanja, da, prepoznavanja, jer svaka vrednota, kao što rekoh, 
osim izvrsnosti i naličje, zahirenost, ima, koja u sjenci obitava, ali to je neka druga priča, il' 
je ista, ma važno nije, ali važno jest prepoznavanje lažnoga, odvojenoga od izvora, 
nadomjesnoga, što kuša upravljati snagom predodžbe koja moć obećava, samovolju, 
vladanje nad kime ili čime, častohleplje, pohlepu, posjedovanje, ostvarenje čega, najčešće 
prijetvorno zavodljivoga, koje zavarava lakoćom puta ka savršenstvu, potiskujući činjenice 
u zaborav sjenke kao nebitne, beznačajne, zastirući pogled na cjelinu, o da u sjenku, koja 
uvijek biće osvaja, nudeći ispunjenje svekolika dobra, upućujući na neostvarivost čega, 
zastirući pogled lažnima obećanjima, pa u biću, dotad prikriveno, u tmini, tada zabljesne 
pohlepom njegovom, koja u sjenci drijema, a naivnost, neupućenost, slijepost, svekolika 

bojazan od gubitka, bojazan od svih bojazni, podupiru lijenost i površnost, sukobljavanje, 
nijekanje odgovornosti, poricanje supostojanja bilo kakvih oblika, razaranje svake 
uređenosti, i još mnogo, mnogo toga sličnoznačnog pa biće ne uspijeva, ili s teškoćom, 
naporom, jedva, prepoznati sebe u sebi, i othrvati se, ili barem odagnati tegobne doživljaje, 
koji ga u prsima stišću, ne dajući mu disati, punim plućima, pa su mu kamen na srcu koji ga 
tišti, mori, i sva su tjeskoba, i potištenost, njegova ... 

... a društveni likovi, što biće okružuju - roditelji, majka, otac, svi učitelji, vođe i vladari, i gurui 
razni, svi skrbnici i uzori dični, nadgledanju vični - u kojima se biće ogleda, na njih ugleda, i 
zaživjeti ih u sebi hoće, kamenom su spoticanja, katkad, kada u sjenci njegove nutrine žive pa 
lažnu sljedbu, nerijetko i pogubnu, traže, nudeć' blještavilo ništetnih vrednota, diveći se sebi, 
u samodostatnosti svojoj i samozadovoljstvu i samoljublju pustom, ne dopuštajući buđenje 
svekolike, i opčaravajuće, duše bića i njezino iskreno isijavanje plemenitosti, nadahnjujuće 
stvaralačke snage i dobrohotnosti, potirući pritom svu sposobnost samostalna odlučivanja, i 
preuzimanja odgovornosti za se, namećući se svojom moći, svojim položajem, svojom 
predodžbom, slikom nad slikama, bogom nad bogovima, ne dajući biću da, u sebi, ravnotežu 
uspostavi, smisao i spokoj pronađe, pa ono, u nemiru, zdvojnosti, bremenito trpi svu strepnju 
svoju, i duševnu boljku nad boljkama kakvu, čak ... 


... ah, zapreke su to mnoge, cjelovitomu rastu i razvoju bića, svojatanjem himbenih sjenka, što 
iza vrednota obitavaju, koje ga svojim zavodljivim obličjem, krinkom milosrdnika kakva, 
osobita, prvotno mame i opčarati hoće pa kada im priđe omeđe ga, zauzdaju, nerijetko i 
podjarme, poput rijetka odabranika, srećkovića, nudeći mu nekovrsno stanje posebnosti, bez 
pregalaštva lagan način postignuća, kao štogod prestižna ponosa vrijedno, vrhunskoga 
položaja, dobiti kakve ili osobite vrijednosti, nukajući ga, i kazujući da treba kročiti unaprijed, 
ali njihovim, određenim, već utabanim, putom, stranputica što je, doimajući biće da znade 
kamo ide, jer ga vode, stanoviti, zastupnici pravoga puta, sve dok je poslušnikom, pokorno i 
odano, a ne zna ono da sjenka je, uvijek, vazda, i samo, pomanjkanje samopouzdanja, 
samopoštovanja, samosvijesti, nemogućnost očitovanja istinske nutrine, bitka bića, 
nesposobnost udubljivanja u se, jasnoga sagledavanja sebe sama, ljudi, stvari, stanja, 
okolnosti, pojava, i uvijek je, ona, sjenka, tada obuzetost osjećajem izgubljenosti, smetenosti, 
besmisli, katkad psihogena tegoba, gubitak dodira sa zbiljom, posvemašnji osjećaj ništavnosti 
i, razni drugi, psihotični doživljaji, što se, u težim oblicima, poput 'bolesna' nadomjeska, takvih 
stanje, očituje kao manija, tlapnja i zabluda osjećaja neizmjerne veličine, nepresušne 
vrijednosti, a zapravo ništavnost, koja samoj sebi svrhom biva ... 

.. i još ne zna biće, ili već znade, nije važno, ali zasigurno iskusiti hoće, ka sjenci ga vodi 
nagađanje, pretpostavka, ka izvrsnosti savjest, sjenka je niz uputa prepunih obećanje, 
izvrsnost je tek slutnja, put ka sjenci ispunja biće lažnim ushitom, duševnom pohlepom, 
osjećajem himbene moći i odabranosti, približavanje izvrsnosti, pak, rasplinjuje svaki osjećaj 
posebnosti, važnosti, udahnjuje osjećaj jednostavnosti, smjerno prihvaćanje svih i svega, ali 
ipak, sjenka, katkad, i poučava biće o posljedicama zanemarivanja istinskih duboko 
unutarnjih osjećanja i vrednota, o neiskrenosti spram sebe i drugih, o hodu zamagljena vida, 
o izgubljenosti, zbunjenosti i razočaranju zbog zalutalosti u slijepoj ulici, pa kada se, pritom, 
u vremenu, biće, približi nadomak izvrsnost, koja u istinskome Ja tinja, i rasplamsati se želi, 
uči ono o povjerenju u se, u život, uči o manje poznatome, o prirodnoj, neopterećenoj, 
neusiljenoj vjeri u pravičnost, ispravnost, velebnu istinitost životnih vrednota ... 


... pa koračajući, tako, dalje, putom razvoja u životu svome, ući biće kako izmirite račune iz 
prošlosti, osloboditi se zabluda i privrženosti tlapnjama, kako nadvladati sputavajuće, u 

očitovanju susprežuće, nametnute mu uloge i pogrešne predodžbe o sebi, ući promijeniti, u 
okruženju vlastitomu, sve ono što mu nalažu besmislene obveze i, tlači ga, ući ga odbaciti 
nesmislene obrasce i, pojedine predrasude, pogubne stavove, navike i, uvjerenja, poučava 
ga čemu novomu, pripravnosti, naziranju bitnosti, prihvaćanju još i većih proturječja, o 
kojima, ni sanjalo, biće, nije, a sve put je, to, udubljivanja, poniranja u se, samonadilaženja, 
dohvaćanja nadosobnosti, spoznavanja istinskoga bića u sebi, bića u biću, svijesti o biću, 
svijesti o svjesnosti bića, put je to stapanja svih, najtananijih, djelića spoznaje u jednost, višu 
cjelinu, jedino prihvatiše istinske, neprijetvorne, sebstvom nazvane vlastitosti, kao 
prebivalište svekolike odličnosti, plemenitosti, izvrsnosti, sveopće, nepresušne, ljubavi 
spram života, vjere u život, u sve i svakoga, put življenju sve punina života, život sam i, u 
konačnici, izrastanja u ono što već jest, pa kao takvo u bitku bivajući, i opstojeći, za vijek 
vjekova, u vječno sjećanje zaborava, prosvjetljenje što je, otputiti se ... 


Vuk kojega hranimo 


Jednom davno, neki je stari, mudri, Cherokee svome unuku 
ispričao jednu duboku životnu istinu: ,,U nutrini svakog ljudskog 
bića odvija se bitka, kao borba između dva vuka. Jedan vuk 
utjelovljuje sve loše, —prispodobljuje = nevaljalost, oholost, 
častoljublje, zavist, ljubomoru, pohlepu, nepoštenje, neiskrenost, 
zlonamjernost, krivnju, srdžbu, sebičnost - nečovječnost ... Drugi 
vuk utjelovljuje sve dobro, prispodobljuje ono što pruža 


zadovoljstvo, mir, ljubav, nadu, vedrinu, iskrenost, čestitost, 
skromnost, umjerenost, ljubaznost, darežljivost, susretljivost, srdačnost, dobrohotnost, 
istinu, nesebičnost, suosjećanje, vjeru - čovječnost ...“. Mali se Indijanac zamisli i sve svoje 
misli usmjeri na dubinu djedovih riječi pa ga zapita: ,Koji vuk na kraju pobjeđuje?“ - djed 
odgovori: ,Pobjeđuje uvijek onaj kojega hraniš ...“ 


Slijedom toga, u svim životnim vrludanjima našim, zastanimo na trenutak, predahnimo, 
udubimo se i zapitajmo kojeg vuka mi, odista, hranimo. 


|, saznavši, sada, u predodžbama našim, uvijek, i vazda, i opet, hranimo samo dobroga 
vuka, izvrsnost što je, zauzdajmo lošega, sjenka što je, pa ga izgladnimo da, onemoćao, 
odustati od borbe mora. 

Kročimo, stoga, već smjelo ili smjerno, nije važno, kročimo, putom iznalaženja i, 
određenja, vlastitosti, krenimo u potragu za onim tankoćutnim, tananim, toliko mu 
nadomak, a opet tako nedohvatnim, središtem, što poput kakva drevna obličja, praslike, 
predodžbe ili sanka tek, nije važno, u našemu biću, kao bitćk, samostalno živi i, dok ga ne 
razbudimo (čitaj osvijestimo), sneno drijema ... 


*.. potaknuto nadahnjujućim mislima t Gorana Milekića, haS 
na spomen slavi njegovoj ... 

